Paide Linnavalitsus
Keskväljak 14
72711 Paide
paide@paide.ee	Teie: 15.02.2023

Meie: 13.03.2023 nr 4-4/23/730-3	

Paide linna  Ringtee 3 ja Ringtee 3a kinnistute ja nende lähiala detailplaneering

Paide Linnavalitsus on 15.02.2023 saatnud Riigi Kaitseinvesteeringute Keskusele kooskõlastamiseks Paide linna  Ringtee 3 ja Ringtee 3a kinnistute ja nende lähiala detailplaneeringu.

Planeeritav ala asub riigikaitselise ehitise Järva maleva staabi- ja tagalakeskus alal ja selle piiranguvööndis.

Detailplaneeringu koostamise eesmärgiks on anda ruumiline terviklahendus Ringtee 3 ja Ringtee 3a kinnistutele kaitsejõudude asutuste ala teenindavate hoonete ja rajatiste ehitamiseks. Detailplaneeringuga määratakse ehitusõigus kuni kolme hoone ja ühe sidemasti, kõrgusega kuni 45 m, ehitamiseks.

Ringtee 3 ja Ringtee 3a kinnistute ja nende lähiala detailplaneeringul ja Paide Linnavalitsuse 11.04.2022 korraldusega nr 111 kehtestatud Prääma tee 20a kinnistu ja selle lähiala detailplaneeringul on ühisosaks Prääma tee 20a kinnisasjast kavandatav tänav (Prääma tee 20a detailplaneeringus pos 2), mis on muuhulgas juurdepääsuks Ringtee 3 ja Ringtee 3a kinnisasjadele avalikult kasutatavalt Prääma teelt ning Ringtee 3 ja Ringtee 3a kinnisasjade ühisveevärgi – ja kanalisatsioonitorustike perspektiivne asukoht. Riigi Kaitseinvesteeringute Keskus eeldab, et Ringtee 3 ja Ringtee 3a kinnistute ja nende lähiala detailplaneeringu kehtestamisega jääb mõlema detailplaneeringu ühisosal kehtima Ringtee 3 ja Ringtee 3a kinnistute ja nende lähiala detailplaneeringuga kavandatu ning selles detailplaneeringus antud ühisosale määratud tingimused.

Riigi Kaitseinvesteeringute Keskus kooskõlastab Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel Paide linna  Ringtee 3 ja Ringtee 3a kinnistute ja nende lähiala detailplaneeringu.

Lugupidamisega

(allkirjastatud digitaalselt)

Tambet Tõnisson
riigivara valdkonna juht
üldosakonna juhataja ülesannetes

Priit Alekask
717 0536 priit.alekask@rkik.ee